**Ogres novada pašvaldības saistošo noteikumu Nr.10/2023 “Bērnu reģistrācijas, uzņemšanas un atskaitīšanas kārtība Ogres novada pašvaldības izglītības iestādēs, kurās īsteno pirmsskolas izglītības programmas”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības dome 2021. gada 16. decembrī pieņēma saistošos noteikumus Nr.30/2021 “Bērnu reģistrācijas, uzņemšanas un atskaitīšanas kārtība Ogres novada pašvaldības izglītības iestādēs, kurās īsteno pirmsskolas izglītības programmas” (turpmāk – Saistošie noteikumi). Piemērojot Saistošos noteikumus, identificēti problēmjautājumi un nenoregulētas situācijas, kuru regulēšanai nepieciešamas izmaiņas Saistošajos noteikumos.  Saistošie noteikumi nosaka bērnu reģistrācijas kārtību elektroniskajā rindas reģistrā uz pirmsskolas izglītības programmām, pieteikumu prioritāro secību, bērnu uzņemšanas kārtību izglītības iestādēs, bērnu atskaitīšanas kārtību no izglītības iestādēm un kārtību kā rīkoties, gadījumos, kuri situācija nav noregulēta ar Saistošajiem noteikumiem.  Ņemot vērā, ka Saistošie noteikumi izdoti uz likuma “Par pašvaldībām” pamata, atbilstoši juridiskās tehnikas prasībām grozījumu saistošos noteikumus izdod uz to pašu augstāka juridiskā spēka tiesību normu pamata, uz kā izdoti grozāmie saistošie noteikumi. Tā kā likums “Par pašvaldībām” zaudējis spēku ar 2023. gada 1. janvāri, sagatavots saistošo noteikumu projekts “Bērnu reģistrācijas, uzņemšanas un atskaitīšanas kārtība Ogres novada pašvaldības izglītības iestādēs, kurās īsteno pirmsskolas izglītības programmas” un paskaidrojuma raksts. |
| 1. Fiskālā ietekme uz pašvaldības budžetu | Nav. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – Noteikumu tiesiskais regulējums neradīs mērķgrupām jaunas tiesības, bet nodrošinās vienlīdzīgas iespējas;  3.2. Ietekme uz vidi – nav;  3.3. Ietekme uz iedzīvotāju veselību – nav;  3.4. Ietekme uz uzņēmējdarbības vidi – nav;  3.5. Ietekme uz konkurenci – nav. |
| 1. Ietekme uz administratīvajām procedūrām un to izmaksām | Privātpersonas jautājumos par projekta piemērošanu var vērsties Ogres novada Izglītības pārvaldē. Privātpersonām veicamās darbības bērna reģistrēšanai pirmsskolas izglītības iestādē:  –bērna likumiskajam pārstāvim jāiesniedz pašvaldībā iesniegums;  – prioritātes apliecināšanai bērna likumiskajam pārstāvim jāiesniedz pašvaldībā iesniegumā norādītās prioritātes apliecinoši dokumenti.  Personu iesniegumus izskata Ogres novada Izglītības pārvalde.  Galvenie procedūras posmi un privātpersonām veicamās darbības noteiktas Saistošo noteikumu projektā. Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem | Pašvaldību likuma 4. panta pirmās daļas 4. punktā ir noteikts, ka pašvaldības funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību, savukārt, atbilstoši 44. panta otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas. Galvenie procedūras posmi un privātpersonām veicamās darbības noteiktas saistošo noteikumu projektā. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes procesā veiktas konsultācijas ar Ogres novada izglītības iestādēm, kuras īsteno pirmsskolas izglītības programmas.  Saistošie noteikumu projekts no 2023. gada 23. marta līdz 2023. gada 6. aprīlim tika publicēts Pašvaldības interneta vietnē www.ogresnovads.lv sadaļas “Sabiedrības līdzdalība”, apakšsadaļā "Saistošo noteikumu projekti". Viedokļa noskaidrošanas periodā no iedzīvotājiem priekšlikumi vai viedoklis par Saistošo noteikumu projektu netika saņemts. |

Domes priekšsēdētājs E.Helmanis